title: 2005/639/EY: Neuvoston päätös, tehty 18 päivänä heinäkuuta 2005, tiettyjen terästuotteiden kauppaa koskevan Euroopan yhteisön ja Kazakstanin tasavallan hallituksen välisen sopimuksen tekemisestä

text:
               8.9.2005

               FI

               Euroopan unionin virallinen lehti

               L 232/63

         NEUVOSTON PÄÄTÖS,
   tehty 18 päivänä heinäkuuta 2005,
   tiettyjen terästuotteiden kauppaa koskevan Euroopan yhteisön ja Kazakstanin tasavallan hallituksen välisen sopimuksen tekemisestä
   (2005/639/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Kazakstanin tasavallan välinen kumppanuus- ja yhteistyösopimus (1), jäljempänä ”kumppanuus- ja yhteistyösopimus”, tuli voimaan 1 päivänä heinäkuuta 1999.

               (2)

               Kumppanuus- ja yhteistyösopimuksen 17 artiklan 1 kohdassa määrätään, että tiettyjen terästuotteiden kauppaa sääntelevät mainitun sopimuksen III osaston määräykset sen 11 artiklaa lukuun ottamatta ja määrällisiä järjestelyjä koskevan sopimuksen määräykset.

               (3)

               Vuosina 2000—2004 tiettyjen terästuotteiden kauppaan sovellettiin kumppanuus- ja yhteistyösopimuksen sopimuspuolten välisiä sopimuksia. Näin ollen on aiheellista tehdä uusi sopimus, jossa otetaan huomioon sopimuspuolten suhteiden kehittyminen.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   1.   Hyväksytään Euroopan yhteisön puolesta Euroopan yhteisön ja Kazakstanin tasavallan hallituksen välinen sopimus tiettyjen terästuotteiden kaupasta.
   2.   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö(t), jolla (joilla) on valtuudet allekirjoittaa sopimus yhteisöä sitovasti.

      Tehty Brysselissä 18 päivänä heinäkuuta 2005.

            Neuvoston puolesta

            Puheenjohtaja

         J. STRAW

      (1)  EYVL L 196, 28.7.1999, s. 3.
    ---documentbreak---

               8.9.2005

               FI

               Euroopan unionin virallinen lehti

               L 232/64

         Euroopan yhteisön ja Kazakstanin tasavallan hallituksen
   SOPIMUS
   tiettyjen terästuotteiden kaupasta
   EUROOPAN YHTEISÖ
   ja
   KAZAKSTANIN TASAVALLAN HALLITUS,
   tämän sopimuksen sopimuspuolet, jotka
   KATSOVAT, että Euroopan yhteisöjen ja niiden jäsenvaltioiden sekä Kazakstanin tasavallan välinen
            23 päivänä tammikuuta 1995

            allekirjoitettu kumppanuus- ja yhteistyösopimus
             (1)

            , jäljempänä
            ”

            kumppanuus- ja yhteistyösopimus
            ”

            , tuli voimaan
            1 päivänä heinäkuuta 1999

            ,
   KATSOVAT, että Euroopan yhteisö, jäljempänä
            ”

            yhteisö
            ”

            , ja Kazakstanin tasavallan hallitus, jäljempänä
            ”

            Kazakstan
            ”

            , haluavat edistää Euroopan yhteisön ja Kazakstanin välisen terästuotteiden kaupan säännönmukaista ja oikeudenmukaista kehitystä,
   KATSOVAT, että kumppanuus- ja yhteistyösopimuksen 17 artiklan 1 kohdassa määrätään, että tiettyjen terästuotteiden (toisin sanoen entisen Euroopan hiili- ja teräsyhteisön, jäljempänä
            ”

            EHTY
            ”

            , terästuotteiden) kauppaa sääntelevät kumppanuus- ja yhteistyösopimuksen III osaston määräykset sen 11 artiklaa lukuun ottamatta ja erillisen sopimuksen määräykset,
   KATSOVAT, että tämä sopimus on kumppanuus- ja yhteistyösopimuksen 17 artiklan 1 kohdassa tarkoitettu sopimus,
   KATSOVAT, että vuosina 2000—2004 näiden terästuotteiden kauppaan sovellettiin sopimusta, joka on aiheellista korvata uudella sopimuksella, jossa otetaan huomioon sopimuspuolten välisten suhteiden kehittyminen,
   KATSOVAT, että tämän sopimuksen tarkoituksena on luoda kehys, joka mahdollistaa tiettyjen terästuotteiden kauppaan sovellettavien määrällisten rajoitusten poistamisen, jos tietyt edellytykset täyttyvät ja erityisesti kun sopimuksen soveltamisalaan kuuluvien terästuotteiden osalta on luotu asianmukaiset kilpailuedellytykset,
   KATSOVAT, että tätä sopimusta olisi täydennettävä sopimuspuolten välisellä terästeollisuusalan yhteistyöllä, johon kuuluu asianmukainen tietojenvaihto kumppanuus- ja yhteistyösopimuksen 17 artiklan 2 kohdassa tarkoitetussa hiili- ja teräsalan yhteydenpitoryhmässä,
   OVAT SOPINEET SEURAAVAA:
   1 artikla
   1.   Tätä sopimusta sovelletaan terästuotteiden (entisten EHTY-tuotteiden) kauppaan.
   2.   Liitteessä I mainittujen terästuotteiden kauppaan voidaan soveltaa määrällisiä rajoituksia.
   3.   Liitteessä I mainitsemattomien terästuotteiden kauppaan ei voida soveltaa määrällisiä rajoituksia.
   4.   Terästuotteisiin ja kysymyksiin, jotka eivät kuulu tämän sopimuksen soveltamisalaan, sovelletaan asiaa koskevia kumppanuus- ja yhteistyösopimuksen määräyksiä.
   2 artikla
   1.   Sopimuspuolet sitoutuvat ottamaan käyttöön ja pitämään voimassa kunakin kalenterivuonna liitteessä II esitetyt määrälliset rajoitukset liitteessä I mainittujen tuotteiden viennissä Kazakstanista yhteisöön. Kyseiseen vientiin sovelletaan pöytäkirjan A mukaista kaksinkertaisen tarkkailun järjestelmää.
   2.   Sopimuspuolet toistavat sitoumuksensa liitteessä I mainittujen terästuotteiden kaupan täydellisestä vapauttamisesta edellyttäen, että asianmukaiset kilpailuedellytykset on luotu.
   3.   Määrälliset rajoitukset, tullit, maksut tai muut vastaavat toimenpiteet yhdistetyn nimikkeistön nimikkeeseen 7204 kuuluvien rautaperäisten jätteiden ja romun viennissä ovat kiellettyjä sopimuspuolten kesken.
   4.   Sopimuspuolet sopivat, että liitteessä I mainittujen tuotteiden tuonti Kazakstanista yhteisöön
            1 päivästä tammikuuta 2005

            tämän sopimuksen voimaantuloon asti vähennetään liitteessä II esitetyistä määrällisistä rajoituksista.
   5.   Liitteessä II mainitut määrät ylittävä tuonti sallitaan, jos yhteisön tuotannonala ei pysty tyydyttämään sisäistä kysyntää ja seurauksena on yhden tai useamman liitteessä I mainitun tuotteen tarjontapula. Kumman tahansa sopimuspuolen pyynnöstä aloitetaan viipymättä neuvottelut pulan vakavuuden määrittämiseksi puolueettoman näytön perusteella. Yhteisö aloittaa neuvottelujen päätyttyä omat sisäiset menettelynsä liitteessä II esitettyjen määrien korottamiseksi.
   6.   Jos Euroopan unionin ehdokasmaat liittyvät unioniin ennen tämän sopimuksen voimassaoloajan päättymistä, sopimuspuolet sopivat tarkastelevansa liitteessä II esitettyjen määrällisten rajoitusten korottamista.
   7.   Sopimuspuoli voi milloin tahansa pyytää neuvotteluja seuraavista:

               —

               liitteessä II esitettyjen määrällisten rajoitusten tasosta, jos edellytykset liitteessä I mainittujen tuotteiden osalta ovat parantuneet tai huonontuneet huomattavasti,

               —

               mahdollisuudesta siirtää käyttämättömiä määriä vajavaisesti hyödynnetyistä tuoteryhmistä muihin tuoteryhmiin.

         3 artikla
   1.   Kun liitteessä I mainittuja terästuotteita tuodaan yhteisön tullialueelle niiden luovuttamiseksi vapaaseen liikkeeseen, on pöytäkirjan A mukaisesti esitettävä tuontilupa, jonka jonkin jäsenvaltion toimivaltaiset viranomaiset ovat myöntäneet Kazakstanin viranomaisten myöntämän vientilisenssin perusteella, sekä alkuperätodistus.
   2.   Liitteessä I mainittujen terästuotteiden tuontiin yhteisön tullialueelle ei sovelleta liitteessä II esitettyjä määrällisiä rajoituksia, jos ne on yhteisössä käytössä olevassa hallinnollisessa valvontajärjestelmässä ilmoitettu jälleenvietäviksi yhteisön ulkopuolelle samassa tilassa tai jalostuksen jälkeen.
   3.   Ensimmäisenä kalenterivuonna käyttämättä jääneitä liitteessä II esitettyjen määrällisten rajoitusten määriä on lupa siirtää seuraavan kalenterivuoden vastaaviin määrällisiin rajoituksiin määrä, joka on enintään 10 prosenttia asianomaisesta sen vuoden määrällisestä rajoituksesta, jona määrää ei ole käytetty. Kazakstan ilmoittaa yhteisölle seuraavan vuoden 31 päivään maaliskuuta mennessä, aikooko se soveltaa tätä määräystä.
   4.   Tietyn tuoteryhmän määrällistä rajoitusta voidaan muuttaa kerran kalenterivuoden aikana molempien sopimuspuolten suostumuksella, ja muutos voi olla enintään 10 prosenttia kyseisen tuoteryhmän määrällisestä rajoituksesta. Siirroista aiheutuvat määrällisten rajoitusten muutokset koskevat ainoastaan kuluvaa kalenterivuotta. Seuraavan kalenterivuoden alussa tulevat voimaan liitteessä II esitetyt määrälliset rajoitukset, sanotun kuitenkaan rajoittamatta edellä olevan 3 kohdan määräysten soveltamista. Kazakstan ilmoittaa yhteisölle 31 päivään toukokuuta mennessä, aikooko se soveltaa tätä määräystä.
   4 artikla
   1.   Jotta kaksinkertaisen tarkkailun järjestelmä toimisi mahdollisimman tehokkaasti ja määrällisten rajoitusten väärinkäytön ja kiertämisen mahdollisuudet olisivat mahdollisimman vähäiset

               —

               Kazakstanin viranomaiset ilmoittavat yhteisölle kunkin kuukauden 28 päivään mennessä edeltävän kuukauden aikana myönnetyt vientilisenssit,

               —

               yhteisön viranomaiset ilmoittavat Kazakstanin viranomaisille kunkin kuukauden 28 päivään mennessä edeltävän kuukauden aikana myönnetyt tuontiluvat.

         Jos tiedoissa todetaan huomattava ristiriita vaikka otetaan huomioon niiden toimittamiseen liittyvät aikatekijät, kumpi tahansa sopimuspuoli voi pyytää neuvotteluja, jotka on käynnistettävä viipymättä.
   2.   Rajoittamatta 1 kohdan määräysten soveltamista ja tämän sopimuksen toimivuuden varmistamiseksi sopimuspuolet sopivat toteuttavansa kaikki tarvittavat toimenpiteet määräysten kiertämisen estämiseksi ja tutkimiseksi sekä tarvittavien oikeudellisten ja/tai hallinnollisten toimien toteuttamiseksi, jos määräyksiä kierretään lastaamalla tavaroita uudelleen, muuttamalla reittiä, väärentämällä asiakirjoja, antamalla alkuperämaata tai -paikkaa taikka tavaroiden määriä, kuvausta tai luokittelua koskeva väärä ilmoitus tai millä tahansa muulla tavoin. Tämän mukaisesti sopimuspuolet sopivat antavansa tarvittavat oikeudelliset säännökset ja ottavansa käyttöön tarvittavat hallinnolliset menettelyt, jotka mahdollistavat tehokkaiden toimien toteuttamisen tällaista määrällisten rajoitusten kiertämistä vastaan ja joihin kuuluu oikeudellisesti sitovien korjaavien toimenpiteiden toteuttaminen asianomaisia viejiä ja/tai tuojia vastaan.
   3.   Jos sopimuspuoli katsoo käytettävissä olevien tietojen perusteella, että tämän sopimuksen määräyksiä kierretään, se voi pyytää toisen sopimuspuolen neuvotteluihin, jotka on käytävä viipymättä.
   4.   Siihen saakka, kun 3 kohdassa tarkoitetut neuvottelut johtavat tulokseen, ja jos riittävä näyttö on esitetty, Kazakstan varmistaa yhteisön sitä pyytäessä, että kyseisissä neuvotteluissa mahdollisesti sovittavat määrällisten rajoitusten muutokset tehdään sen kalenterivuoden osalta, jona 3 kohdan mukaisia neuvotteluja koskeva pyyntö on esitetty, tai seuraavan vuoden osalta, jos edellä mainitun kalenterivuoden määrällinen rajoitus on kokonaan käytetty.
   5.   Jos sopimuspuolet eivät 3 kohdassa tarkoitetuissa neuvotteluissa pääse molempia sopimuspuolia tyydyttävään ratkaisuun ja jos on esitetty riittävä näyttö siitä, että tämän sopimuksen soveltamisalaan kuuluvia Kazakstanista peräisin olevia terästuotteita on tuotu tämän sopimuksen määräyksiä kiertäen, yhteisöllä on oikeus lukea kyseiset määrät liitteessä II esitettyihin määrällisiin rajoituksiin.
   6.   Jos sopimuspuolet eivät 3 kohdassa tarkoitetuissa neuvotteluissa pääse molempia sopimuspuolia tyydyttävään ratkaisuun ja jos on esitetty riittävä näyttö siitä, että tuotteiden määrät, kuvaus tai luokitus on ilmoitettu väärin, yhteisöllä on oikeus estää kyseisten tuotteiden tuonti.
   7.   Sopimuspuolet sopivat toimivansa täydessä yhteistyössä tämän sopimuksen määräysten kiertämisestä aiheutuvien ongelmien ehkäisemiseksi ja ratkaisemiseksi tehokkaasti.
   5 artikla
   1.   Yhteisö ei jaa liitteessä II esitettyjä, liitteessä I mainittujen terästuotteiden yhteisöön suuntautuvaan tuontiin sovellettavia määrällisiä rajoituksia alueellisiin osuuksiin.
   2.   Sopimuspuolet tekevät yhteistyötä yhteisöön suuntautuvien perinteisten kauppavirtojen äkillisten ja vahingollisten muutosten estämiseksi. Jos perinteisissä kauppavirroissa tapahtuu äkillinen ja vahingollinen muutos (alueellinen keskittyminen tai perinteisten tavarantoimitusten menettäminen mukaan luettuina), yhteisöllä on oikeus pyytää neuvottelujen aloittamista tyydyttävän ratkaisun löytämiseksi ongelmaan. Kyseiset neuvottelut käydään viipymättä.
   3.   Kazakstan pyrkii varmistamaan, että liitteessä I mainittujen terästuotteiden vienti yhteisöön jakautuu mahdollisimman tasaisesti koko vuodelle. Jos tuonti lisääntyy äkillisellä ja vahingollisella tavalla, yhteisöllä on oikeus pyytää neuvottelujen aloittamista tyydyttävän ratkaisun löytämiseksi ongelmaan. Kyseiset neuvottelut käydään viipymättä.
   4.   Jos Kazakstanin viranomaisten myöntämien lisenssien määrät saavuttavat 90 prosenttia kyseisen kalenterivuoden määrällisistä rajoituksista, kumpi tahansa sopimuspuoli voi 3 kohdassa määrätyn velvollisuuden lisäksi pyytää neuvottelujen aloittamista kyseisen vuoden määrällistä rajoituksista. Kyseiset neuvottelut käydään viipymättä. Siihen asti, kunnes kyseiset neuvottelut johtavat tulokseen, Kazakstanin viranomaiset voivat jatkaa vientilisenssien myöntämistä tämän sopimuksen soveltamisalaan kuuluville tuotteille, jos lisenssit eivät ylitä liitteessä II esitettyjä määriä.
   6 artikla
   1.   Jos tämän sopimuksen soveltamisalaan kuuluvia tuotteita tuodaan Kazakstanista yhteisöön olosuhteissa, jotka aiheuttavat tai uhkaavat aiheuttaa huomattavaa vahinkoa samankaltaisten tuotteiden yhteisön tuottajille, yhteisö antaa Kazakstanille kaikki asiaa koskevat tiedot molempia sopimuspuolia tyydyttävän ratkaisun löytämiseksi. Sopimuspuolet aloittavat neuvottelut viipymättä.
   2.   Jos 1 kohdassa tarkoitetuissa neuvotteluissa ei päästä sopuun 30 päivän kuluessa siitä, kun yhteisö on esittänyt neuvottelupyynnön, yhteisö voi käyttää oikeuttaan toteuttaa suojatoimenpiteitä kumppanuus- ja yhteistyösopimuksen määräysten mukaisesti.
   3.   Kumppanuus- ja yhteistyösopimuksen 13 artiklan 6 kohtaa sovelletaan sen estämättä, mitä tässä sopimuksessa määrätään.
   7 artikla
   1.   Tämän sopimuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä
            ”

            yhdistetty nimikkeistö
            ”

            tai lyhenteenä
            ”

            CN
            ”

            , ja sen mahdollisiin muutoksiin. Yhteisössä voimassa olevien menettelyjen mukaisesti yhdistettyyn nimikkeistöön tehtävät muutokset, jotka koskevat tämän sopimuksen soveltamisalaan kuuluvia tuotteita, tai tavaroiden luokittelua koskevat päätökset eivät pienennä liitteessä II esitettyjä määrällisiä rajoituksia.
   2.   Tämän sopimuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen mukaisesti. Kyseisiin alkuperäsääntöihin tehtävistä muutoksista ilmoitetaan Kazakstanille, eivätkä ne pienennä liitteessä II esitettyjä määrällisiä rajoituksia. Edellä tarkoitettujen tuotteiden alkuperää koskevista tarkastusmenettelyistä määrätään pöytäkirjassa A.
   8 artikla
   1.   Rajoittamatta 4 artiklan 1 kohdan mukaista määräajoin tapahtuvaa tietojenvaihtoa vientilisensseistä ja tuontiluvista, sopimuspuolet sopivat vaihtavansa keskenään liitteessä I mainittuja tuotteita koskevat täydelliset tilastotiedot, joihin kuuluvat tiedot 3 artiklan mukaisesti myönnetyistä vientilisensseistä ja tuontiluvista sekä kyseisiä tuotteita koskevat tuonti- ja vientitilastot, sopivin väliajoin sen mukaan, mikä on lyhin aika, jolta kyseiset tiedot kerätään.
   2.   Kumpi tahansa sopimuspuoli voi pyytää neuvottelujen aloittamista, jos vaihdettujen tietojen välillä havaitaan huomattavia ristiriitaisuuksia.
   9 artikla
   1.   Tämän sopimuksen soveltamisesta aiheutuvista ongelmista neuvotellaan kumman tahansa sopimuspuolen pyynnöstä, sanotun kuitenkaan rajoittamatta edellä olevissa artikloissa tarkoitetuissa erityisolosuhteissa käytäviä neuvotteluja koskevien määräysten soveltamista. Neuvottelut käydään yhteistyön hengessä ja pyrkien ratkaisemaan sopimuspuolten väliset erimielisyydet.
   2.   Jos tässä sopimuksessa määrätään, että neuvottelut käydään viipymättä, sopimuspuolet sitoutuvat käyttämään kaikkia kohtuullisia keinoja sen varmistamiseksi, että tämä toteutuu.
   3.   Kaikkiin muihin neuvotteluihin sovelletaan seuraavia määräyksiä:

               —

               neuvottelupyyntö toimitetaan kirjallisesti toiselle sopimuspuolelle,

               —

               pyyntöä seuraa tarpeen mukaan kohtuullisen ajanjakson kuluessa kertomus, jossa esitetään neuvottelujen syyt,

               —

               neuvottelut alkavat kuukauden kuluessa siitä päivästä, jona pyyntö on toimitettu,

               —

               neuvotteluissa on päästävä keskinäisesti tyydyttävään tulokseen kuukauden kuluessa niiden aloittamisesta, jolleivät sopimuspuolet sovi määräajan pidentämisestä.

         4.   Sopimuspuolet voivat myös sopia erityisten lisäneuvottelujen käymisestä.
   10 artikla
   Sopimuspuolten tavoitteena on terästuotteiden kaupan täydellinen vapauttaminen, ja ne tunnustavat, että keskinäisen kaupan edistämiseksi on tärkeää, että sopimuspuolten soveltamat kilpailu-, valtiontuki- ja ympäristösäännökset vastaavat toisiaan. Tätä varten yhteisö antaa Kazakstanin pyynnöstä teknistä apua maan auttamiseksi yhteisön antamia ja soveltamia säännöksiä vastaavan lainsäädännön antamisessa ja täytäntöönpanossa. Tällainen apu määritellään tarkemmin sopimuspuolten yhteisesti sopimissa hankkeissa, joissa yksilöidään selkeästi muun muassa tavoitteet, keinot ja aikataulu.
   11 artikla
   1.   Tämä sopimus tulee voimaan päivänä, jona se allekirjoitetaan. Sitä sovelletaan
            31 päivään joulukuuta 2006

            , jollei sitä irtisanota 3 kohdan määräysten mukaisesti tai pureta 4 kohdan määräysten mukaisesti.
   2.   Sopimuspuoli voi milloin tahansa ehdottaa tähän sopimukseen muutoksia, joista neuvotellaan kumman tahansa sopimuspuolen pyynnöstä.
   3.   Sopimuspuoli voi irtisanoa tämän sopimuksen vähintään kuuden kuukauden irtisanomisajalla. Tällöin sopimus lakkaa olemasta voimassa irtisanomisajan päättyessä ja liitteessä II vahvistettuja yhteisössä sovellettavia määrällisiä rajoituksia pienennetään suhteellisesti siihen päivään asti, jona irtisanominen tulee voimaan, jolleivät sopimuspuolet toisin päätä.
   4.   Jos Kazakstan liittyy WTO: hon ennen tämän sopimuksen voimassaoloajan päättymistä, sopimus puretaan liittymispäivästä alkaen.
   5.   Jos sopimuspuolet eivät edellä olevissa artikloissa tarkoitetuissa neuvotteluissa pääse molempia sopimuspuolia tyydyttävään ratkaisuun tai jos toinen sopimuspuoli irtisanoo sopimuksen, yhteisö pidättää oikeuden toteuttaa milloin tahansa tarpeellisiksi katsomansa toimenpiteet, joihin voi kuulua yksipuolisten kiintiöiden järjestelmän ottaminen uudelleen käyttöön liitteessä I mainittujen tuotteiden viennissä Kazakstanista.
   6.   Tähän sopimukseen liitetyt liitteet, yhteisesti hyväksytty pöytäkirjamerkintä ja pöytäkirja A ovat erottamaton osa sopimusta.
   12 artikla
   Tämä sopimus laaditaan kahtena kappaleena tšekin, tanskan, hollannin, englannin, viron, suomen, ranskan, saksan, kreikan, unkarin, italian, latvian, liettuan, maltan, puolan, portugalin, slovakin, sloveenin, espanjan, ruotsin, kazakin ja venäjän kielellä, ja jokainen teksti on yhtä todistusvoimainen.

      Hecho en Bruselas, el diecinueve de julio del dos mil cinco.
      V Bruselu dne devatenáctého července dva tisíce pět.
      Udfærdiget i Bruxelles den nittende juli to tusind og fem.
      Geschehen zu Brüssel am neunzehnten Juli zweitausendfünf.
      Kahe tuhande viienda aasta juulikuu üheksateistkümnendal päeval Brüsselis.
      Έγινε στις Βρυξέλλες, στις δεκαεννέα Ιουλίου δύο χιλιάδες πέντε.
      Done at Brussels on the nineteenth day of July in the year two thousand and five.
      Fait à Bruxelles, le dix-neuf juillet deux mille cinq.
      Fatto a Bruxelles, addi' diciannove luglio duemilacinque.
      Briselē, divtūkstoš piektā gada deviņpadsmitajā jūlijā.
      Priimta du tūkstančiai penktų metų liepos devynioliktą dieną Briuselyje.
      Kelt Brüsszelben, a kettőezer ötödik év július tizenkilencedik napján.
      Magħmul fi Brussel, fid-dsatax jum ta' Lulju tas-sena elfejn u ħamsa.
      Gedaan te Brussel, de negentiende juli tweeduizend vijf.
      Sporządzono w Brukseli dnia dziewiętnastego lipca roku dwutysięcznego piątego.
      Feito em Bruxelas, em dezanove de Julho de dois mil e cinco.
      V Bruslju, devetnajstega julija leta dva tisoč pet.
      V Bruseli dňa devätnásteho júla dvetisícpäť.
      Tehty Brysselissä yhdeksäntenätoista päivänä heinäkuuta vuonna kaksituhattaviisi.
      Som skedde i Bryssel den nittonde juli tjugohundrafem.

      Совершено в городе Брюсселе девятнадцатого іюля две тысячі пятого года.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Европейское сообщество

         Por el Gobierno de la República de Kazajstán
         Za vládu Republiky Kazachstán
         For regeringen for Republikken Kasakhstan
         Im Namen der Regierung der Republik Kasachstan
         Kasahstani Vabariigi valitsuse nimel
         Για την κυβέρνηση της Δημοκρατίας του Καζακστάν
         For the Government of the Republic of Kazakhstan
         Pour le gouvernement de la République du Kazakhstan
         Per il governo della Repubblica del Kazakstan
         Kazahstānas Republikas valdības vārdā
         Kazachstano Respublikos Vyriausybės vardu
         a Kazah Köztársaság Kormánya részéről
         Għall-Gvern tar-Repubblika tal-Kazakastan
         Voor de regering van de Republiek Kazachstan
         W imieniu rządu Republiki Kazachstanu
         Pelo Governo da República do Cazaquistão
         Za vládu Kazašskej republiky
         Za Vlado Republike Kazahstan
         Kazakstanin tasavallan hallituksen puolesta
         På Republiken Kazakstans regerings vägnar

         За Правительство Республікі Казахстан

      (1)  EYVL C 196, 28.7.1999, s. 3

               .
   LIITE I
   SA Levyvalmisteet
   SA1. Kelat

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225200010

               7225301000

               7225309000

         SA2. Raskaat levyt

               7208400010

               7208512010

               7208512091

               7208512093

               7208512097

               7208512098

               7208519110

               7208519190

               7208519810

               7208519891

               7208519899

               7208529110

               7208529190

               7208521000

               7208529900

               7208531000

               7211130000

         SA3. Muut levyvalmisteet

               7208400090

               7208539000

               7208540000

               7208900010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209900010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211232010

               7211233010

               7211233091

               7211238010

               7211238091

               7211290010

               7211900011

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         LIITE II
   MÄÄRÄLLISET RAJOITUKSET

               (tonnia)

               Tuotteet

               2005

               2006

               SA. Levyvalmisteet

               SA1. Kelat

               85 000

               87 125

               SA2. Raskaat levyt

               0

               0

               SA3. Muut levyvalmisteet

               115 000

               117 875

         YHTEISESTI HYVÄKSYTTY PÖYTÄKIRJAMERKINTÄ
   Tässä sopimuksessa sopimuspuolet sopivat, että

               —

               sopimuksen 4 artiklan 1 kohdassa tarkoitetun vientilisenssejä ja tuontilupia koskevan tietojenvaihdon yhteydessä sopimuspuolet toimittavat kyseiset tiedot kunkin jäsenvaltion osalta koko yhteisöä koskevien tietojen lisäksi,

               —

               siihen asti, kunnes 5 artiklan 2 kohdassa tarkoitetut neuvottelut ovat johtaneet tyydyttävään tulokseen, Kazakstan toimii yhteistyössä yhteisön sitä pyytäessä jättämällä sellaiset vientilisenssit myöntämättä, jotka johtaisivat perinteisissä kauppavirroissa tapahtuvista äkillisistä ja vahingollisista muutoksista aiheutuvien ongelmien syvenemiseen, ja

               —

               Kazakstan ottaa asianmukaisesti huomioon yhteisön pienten alueellisten markkinoiden herkkyyden sekä niiden perinteisten toimitustarpeiden osalta että alueellisten keskittymien välttämisen osalta.

         PÖYTÄKIRJA A
   I OSASTO
   LUOKITTELU
   1 artikla
   1.   Yhteisön toimivaltaiset viranomaiset sitoutuvat ilmoittamaan Kazakstanille yhdistettyyn nimikkeistöön (CN) tehtävät muutokset tämän sopimuksen soveltamisalaan kuuluvien tuotteiden osalta ennen muutosten voimaantuloa yhteisössä.
   2.   Yhteisön toimivaltaiset viranomaiset sitoutuvat ilmoittamaan Kazakstanin toimivaltaisille viranomaisille tämän sopimuksen soveltamisalaan kuuluvien tuotteiden luokittelua koskevista päätöksistä kuukauden kuluessa niiden tekemisestä.
   Kyseinen ilmoitus sisältää

               a)

               asianomaisten tuotteiden kuvauksen,

               b)

               asianomaiset CN-koodit,

               c)

               päätöksen perusteet.

         3.   Jos luokittelupäätöksellä muutetaan sopimuksen soveltamisalaan kuuluvan tuotteen luokittelukäytäntöä, yhteisön toimivaltaiset viranomaiset toimivat niin, että päätös tulee voimaan vasta 30 päivän kuluttua yhteisön ilmoituksen päivämäärästä. Tuotteisiin, jotka on lähetetty ennen päätöksen voimaantulopäivää, sovelletaan aikaisempaa luokittelukäytäntöä, jos kyseiset tuotteet esitetään tullille yhteisöön tuotaviksi 60 päivän kuluessa kyseisestä päivästä.
   4.   Jos yhteisön luokittelupäätöksellä muutetaan sopimuksen soveltamisalaan kuuluvan tuotteen luokittelukäytäntöä ja vaikutetaan tuoteluokkaan, johon sovelletaan määrällisiä rajoituksia, sopimuspuolet sopivat aloittavansa neuvottelut sopimuksen 9 artiklan 3 kohdassa määrättyjä menettelyjä noudattaen sopimuksen 7 artiklan 1 kohdassa määrätyn velvollisuuden noudattamiseksi.
   5.   Jos Kazakstanin toimivaltaisten viranomaisten ja yhteisön kannat eroavat tämän sopimuksen soveltamisalaan kuuluvien tuotteiden luokittelun osalta yhteisön maahantulopaikalla, luokittelu perustuu tilapäisesti yhteisön esittämiin tietoihin, kunnes sopimuksen 9 artiklan mukaisissa neuvotteluissa sovitaan kyseisten tuotteiden lopullisesta luokittelusta.
   II OSASTO
   ALKUPERÄ
   2 artikla
   1.   Voimassa olevien yhteisön asetusten mukaisesti Kazakstanista peräisin oleviin tuotteisiin, jotka viedään yhteisöön tällä sopimuksella käyttöön otettujen järjestelyjen mukaisesti, on liitettävä tämän pöytäkirjan liitteenä olevan mallin mukainen Kazakstanin alkuperätodistus.
   2.   Alkuperätodistuksessa Kazakstanin lainsäädännön mukaisesti valtuutetut Kazakstanin toimivaltaiset viranomaiset vahvistavat, että kyseisiä tuotteita voidaan pitää Kazakstanin alkuperätuotteina.
   3 artikla
   Alkuperätodistus annetaan vain viejän tai viejän valtuutetun edustajan viejän vastuulla tekemästä kirjallisesta hakemuksesta. Kazakstanin lainsäädännön mukaisesti valtuutettujen Kazakstanin viranomaisten on varmistettava, että alkuperätodistus on täytetty asianmukaisesti, ja tätä varten ne voivat pyytää tarvittavia todistusasiakirjoja tai suorittaa tarpeellisina pitämänsä tarkastukset.
   4 artikla
   Alkuperätodistuksessa ilmoitettujen tietojen ja tullitoimipaikalle tuotteiden tuontimuodollisuuksia varten esitetyissä asiakirjoissa ilmoitettujen tietojen välillä todetut vähäiset ristiriitaisuudet eivät sinänsä kyseenalaista todistuksessa ilmoitettuja tietoja.
   III OSASTO
   MÄÄRÄLLISTEN RAJOITUSTEN ALAISTEN TUOTTEIDEN KAKSINKERTAISEN TARKKAILUN JÄRJESTELMÄ
   I JAKSO
   Vienti
   5 artikla
   Valtuutettujen Kazakstanin viranomaisten on myönnettävä vientilisenssi kaikille tämän sopimuksen soveltamisalaan kuuluvien terästuotteiden lähetyksille Kazakstanista, kunnes sopimuksen liitteessä II esitetyt enimmäismäärät on saavutettu.
   6 artikla
   1.   Vientilisenssin on oltava tämän pöytäkirjan liitteenä olevan mallin mukainen, ja se on voimassa vietäessä minne tahansa yhteisön tullialueella.
   2.   Jokaisessa vientilisenssissä on vahvistettava muun muassa se, että kyseisen tuotteen määrä on luettu sopimuksen liitteessä II kyseisen tuotteen osalta käyttöön otettuun määrälliseen rajoitukseen.
   7 artikla
   Yhteisön toimivaltaisille viranomaisille on ilmoitettava viipymättä jo myönnetyn vientilisenssin peruuttamisesta tai muuttamisesta.
   8 artikla
   1.   Vienti luetaan sen vuoden osalta käyttöön otettuihin määrällisiin rajoituksiin, jona tavaroiden lähetys on tapahtunut, vaikka vientilisenssi myönnettäisiin kyseisen lähetyksen jälkeen.
   2.   Edellä olevaa 1 kohtaa sovellettaessa tavaroiden lähetyksen katsotaan tapahtuneen päivänä, jona ne on lastattu viennin suorittavaan kuljetusvälineeseen.
   9 artikla
   Jäljempänä olevaa 11 artiklaa sovellettaessa vientilisenssi on esitettävä viimeistään sitä vuotta seuraavan vuoden maaliskuun 31 päivänä, jona lisenssin alaiset tavarat on lähetetty.
   II JAKSO
   Tuonti
   10 artikla
   Määrällisten rajoitusten alaisten terästuotteiden luovutus vapaaseen liikkeeseen yhteisössä edellyttää tuontiluvan esittämistä.
   11 artikla
   1.   Yhteisön toimivaltaisten viranomaisten on myönnettävä 10 artiklassa tarkoitettu tuontilupa 10 työpäivän kuluessa siitä päivästä, jona tuoja on esittänyt vastaavan vientilisenssin alkuperäiskappaleen.
   2.   Tuontiluvat ovat voimassa neljä kuukautta niiden myöntämispäivästä minne tahansa yhteisön tullialueella suuntautuvassa tuonnissa.
   3.   Yhteisön toimivaltaisten viranomaisten on peruutettava jo myönnetty tuontilupa, jos vastaava vientilisenssi on kumottu. Jos yhteisön toimivaltaisille viranomaisille kuitenkin ilmoitetaan vientilisenssin peruuttamisesta tai mitätöimisestä vasta sen jälkeen, kun tuotteet on luovutettu vapaaseen liikkeeseen yhteisössä, asianomaiset määrät luetaan tuotteen osalta käyttöön otettuihin rajoituksiin.
   12 artikla
   Jos yhteisön toimivaltaiset viranomaiset toteavat, että Kazakstanin toimivaltaisten viranomaisten myöntämien vientilisenssien mukaiset kokonaismäärät ylittävät sopimuksen liitteessä II vahvistetut määrälliset rajoitukset, yhteisön viranomaisten on keskeytettävä tuontilupien myöntäminen kyseisten määrällisten rajoitusten alaisille tuotteille. Tässä tapauksessa yhteisön toimivaltaisten viranomaisten on ilmoitettava asiasta viipymättä Kazakstanin viranomaisille, ja sopimuksen 9 artiklan 2 kohdan mukaiset neuvottelut on aloitettava viipymättä.
   IV OSASTO
   VIENTILISENSSIEN JA ALKUPERÄTODISTUSTEN MUOTO JA LAATIMINEN SEKÄ YHTEISÖÖN SUUNTAUTUVAA VIENTIÄ KOSKEVAT YHTEISET MÄÄRÄYKSET
   13 artikla
   1.   Vientilisenssissä ja alkuperätodistuksessa voi olla lisäkappaleita, jotka on asianmukaisesti osoitettava sellaisiksi. Asiakirjat on laadittava englannin kielellä. Jos ne täytetään käsin, tiedot on kirjoitettava musteella painokirjaimin.
   Kyseisten asiakirjojen on oltava kooltaan 210 × 297 millimetriä. Paperin on oltava valkoista, liimakäsiteltyä, hiokkeetonta kirjoituspaperia, jonka paino on vähintään 25 grammaa neliömetriltä. Jos asiakirja laaditaan useana kappaleena, vain ensimmäinen lehti, joka on alkuperäiskappale, on varustettava painetulla aaltomaisella taustakuviolla. Kyseinen kappale on merkittävä selvästi alkuperäiskappaleeksi merkinnällä ”original” ja muut kappaleet jäljennöksiksi merkinnällä ”copy”. Yhteisön toimivaltaiset viranomaiset hyväksyvät ainoastaan alkuperäiskappaleen päteväksi tämän sopimuksen määräysten mukaista yhteisöön suuntautuvaa vientiä varten.
   2.   Jokaisessa asiakirjassa on oltava painettu tai muulla tavoin tehty vakiomuotoinen sarjanumero, jolla se voidaan yksilöidä.
   Numero muodostuu seuraavista osista:

               —

               kaksi kirjainta, joilla yksilöidään viejämaa seuraavasti:

                           KZ

                           =

                           Kazakstan,

               —

               kaksi kirjainta, joilla yksilöidään jäsenvaltio, jossa tulliselvitys aiotaan suorittaa, seuraavasti:

                           BE

                           =

                           Belgia

                           CZ

                           =

                           Tšekki

                           DK

                           =

                           Tanska

                           DE

                           =

                           Saksa

                           EE

                           =

                           Viro

                           EL

                           =

                           Kreikka

                           ES

                           =

                           Espanja

                           FR

                           =

                           Ranska

                           IE

                           =

                           Irlanti

                           IT

                           =

                           Italia

                           CY

                           =

                           Kypros

                           LV

                           =

                           Latvia

                           LT

                           =

                           Liettua

                           LU

                           =

                           Luxemburg

                           HU

                           =

                           Unkari

                           MT

                           =

                           Malta

                           NL

                           =

                           Alankomaat

                           AT

                           =

                           Itävalta

                           PL

                           =

                           Puola

                           PT

                           =

                           Portugali

                           SI

                           =

                           Slovenia

                           SK

                           =

                           Slovakia

                           FI

                           =

                           Suomi

                           SE

                           =

                           Ruotsi

                           GB

                           =

                           Yhdistynyt kuningaskunta,

               —

               yksinumeroinen luku, jolla yksilöidään vuosi ja joka on asianomaisen vuosiluvun viimeinen numero, esimerkiksi ”5” vuoden 2005 osalta,

               —

               kaksinumeroinen luku 01: n ja 99: n väliltä, jolla yksilöidään asiakirjan myöntävä toimipaikka viejämaassa,

               —

               viisinumeroinen luku 00001: n ja 99999: n väliltä, joka osoitetaan jäsenvaltiolle, jossa tulliselvitys aiotaan suorittaa.

         14 artikla
   Vientilisenssi ja alkuperätodistus voidaan myöntää sen jälkeen, kun niissä tarkoitetut tuotteet on lähetetty. Tällöin niissä on oltava maininta ”issued retrospectively” (myönnetty jälkikäteen).
   15 artikla
   1.   Jos vientilisenssi tai alkuperätodistus varastetaan tai se katoaa taikka tuhoutuu, viejä voi pyytää Kazakstanin viranomaisilta, joilla on toimivaltuudet myöntää vientilisenssejä, tai elimeltä, jolla on Kazakstanin lain mukaan valtuudet myöntää alkuperätodistuksia, kaksoiskappaleen, joka laaditaan tämän hallussa olevien vientiasiakirjojen perusteella. Tällä tavalla myönnetyssä todistuksen tai lisenssin kaksoiskappaleessa on oltava merkintä ”duplicate” (kaksoiskappale).
   2.   Kaksoiskappaleessa on oltava alkuperäisen vientilisenssin tai alkuperätodistuksen päivämäärä.
   V OSASTO
   HALLINNOLLINEN YHTEISTYÖ
   16 artikla
   Sopimuspuolet toimivat tiiviissä yhteistyössä tämän pöytäkirjan määräysten täytäntöönpanossa. Tätä varten sopimuspuolet edistävät yhteyksien hoitamista ja mielipiteiden vaihtoa muun muassa teknisissä kysymyksissä.
   17 artikla
   Tämän pöytäkirjan asianmukaisen soveltamisen varmistamiseksi sopimuspuolet avustavat toisiaan pöytäkirjan määräysten mukaisesti myönnettyjen vientilisenssien ja alkuperätodistusten tai laadittujen ilmoitusten aitouden ja paikkansapitävyyden tarkistamisessa.
   18 artikla
   Kazakstan toimittaa yhteisölle (Euroopan komissiolle) niiden Kazakstanin toimivaltaisten viranomaisten nimet ja osoitteet, joilla on valtuudet myöntää ja tarkistaa vientilisenssejä ja alkuperätodistuksia, sekä näytteet niiden leimoista ja allekirjoituksista. Kazakstan ilmoittaa yhteisölle (Euroopan komissiolle) myös kaikista näiden tietojen muutoksista.
   19 artikla
   1.   Alkuperätodistusten tai vientilisenssien jälkitarkastus toteutetaan pistokokein tai silloin, kun yhteisön toimivaltaisilla viranomaisilla on perusteltu syy epäillä alkuperätodistuksen tai vientilisenssin aitoutta tai kyseisten tuotteiden tosiasiallista alkuperää koskevien tietojen paikkansapitävyyttä.
   2.   Tällaisissa tapauksissa yhteisön toimivaltaisten viranomaisten on palautettava alkuperätodistus tai vientilisenssi taikka niiden jäljennös asianomaisille Kazakstanin viranomaisille ja ilmoitettava tarvittaessa muotoon tai sisältöön liittyvät tutkimuksen syyt. Jos mukana on toimitettu kauppalasku, se tai sen jäljennös on liitettävä alkuperätodistukseen tai vientilisenssiin taikka niiden jäljennökseen. Viranomaisten on myös ilmoitettava saamansa tiedot, joiden perusteella voidaan epäillä, että mainitussa todistuksessa tai lisenssissä annetut tiedot eivät pidä paikkaansa.
   3.   Edellä olevan 1 kohdan määräyksiä sovelletaan myös sellaisten alkuperätodistusten jälkitarkastuksessa, joista määrätään 2 artiklassa.
   4.   Edellä olevien 1 ja 2 kohdan mukaisesti tehtyjen jälkitarkastusten tulokset on ilmoitettava yhteisön toimivaltaisille viranomaisille kolmen kuukauden kuluessa. Ilmoituksesta on käytävä ilmi, koskeeko kiistanalainen todistus, lisenssi tai ilmoitus tosiasiallisesti vietyjä tavaroita ja voidaanko tavarat viedä yhteisöön tässä sopimuksessa vahvistettujen järjestelyjen mukaisesti. Mukaan on yhteisön pyynnöstä liitettävä myös jäljennökset kaikista asiakirjoista, jotka ovat tarpeen tosiasioiden ja erityisesti tavaroiden tosiasiallisen alkuperän perusteellisessa määrittämisessä.
   Jos kyseisissä tarkastuksissa ilmenee järjestelmällisiä sääntöjenvastaisuuksia alkuperätodistusten käytössä, yhteisö voi soveltaa kyseisten tuotteiden tuontiin 2 artiklan 1 kohdan määräyksiä.
   5.   Alkuperätodistusten jälkitarkastusta varten Kazakstanin toimivaltaisten viranomaisten on säilytettävä todistusten jäljennökset ja niihin liittyvät vientiasiakirjat vähintään yhden vuoden ajan sopimuksen voimassaolon päättymisestä.
   6.   Tässä artiklassa mainitut pistokoetarkastukset eivät saa estää kyseisten tuotteiden luovutusta vapaaseen liikkeeseen.
   20 artikla
   1.   Jos 19 artiklassa tarkoitetusta tarkastusmenettelystä taikka yhteisön tai Kazakstanin toimivaltaisten viranomaisten käytettävissä olevista tiedoista ilmenee tai näyttää ilmenevän, että tämän sopimuksen määräyksiä kierretään tai rikotaan, sopimuspuolet toimivat tiiviissä yhteistyössä ja asianmukaisella nopeudella kyseisen määräysten kiertämisen tai rikkomisen estämiseksi.
   2.   Tätä varten asianomaisten Kazakstanin viranomaisten on tehtävä tai teetettävä joko omasta aloitteestaan tai yhteisön pyynnöstä asianmukaisia tutkimuksia toimista, jotka ovat tai joiden yhteisö katsoo olevan tämän pöytäkirjan määräysten kiertämistä tai rikkomista. Kazakstan ilmoittaa yhteisölle kyseisten tutkimusten tulokset ja muut asiaa koskevat tiedot, joiden avulla on mahdollista määrittää määräysten kiertämisen tai rikkomisen syy, myös tavaroiden tosiasiallinen alkuperä.
   3.   Yhteisön nimeämät virkamiehet voivat sopimuspuolten yhteisellä sopimuksella olla läsnä 2 kohdassa tarkoitetuissa tutkimuksissa.
   4.   Osana 1 kohdassa tarkoitettua yhteistyötä yhteisön ja Kazakstanin toimivaltaiset viranomaiset vaihtavat keskenään tietoja, jotka jompikumpi sopimuspuoli katsoo tämän sopimuksen määräysten kiertämisen tai rikkomisen estämisen kannalta hyödyllisiksi. Kyseinen tietojen vaihto voi koskea tämän sopimuksen soveltamisalaan kuuluvien tuotteiden kaltaisten tuotteiden kauppaa Kazakstanin ja kolmansien maiden välillä, erityisesti jos yhteisöllä on perustellut syyt katsoa, että kyseiset tuotteet saatetaan kuljettaa Kazakstanin alueen kautta ennen niiden tuontia yhteisöön. Yhteisön pyynnöstä näihin tietoihin voivat kuulua myös jäljennökset kaikista asiaa koskevista asiakirjoista, jos ne ovat käytettävissä.
   5.   Jos on riittävä näyttö siitä, että tämän pöytäkirjan määräyksiä on kierretty tai rikottu, Kazakstanin ja yhteisön toimivaltaiset viranomaiset voivat sopia tarvittavien toimenpiteiden toteuttamisesta määräysten kiertämisen tai rikkomisen toistumisen estämiseksi.


title: Euroopan parlamentin päätös (EU) 2016/1476, annettu 28 päivänä huhtikuuta 2016, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka VI – Talous- ja sosiaalikomitea

text:
               14.9.2016

               FI

               Euroopan unionin virallinen lehti

               L 246/147

         EUROOPAN PARLAMENTIN PÄÄTÖS (EU) 2016/1476,
   annettu 28 päivänä huhtikuuta 2016,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka VI – Talous- ja sosiaalikomitea
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0204/2015) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2014 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 55, 99, 164, 165 ja 166 artiklan (5),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0111/2016),

               1.

               myöntää talous- ja sosiaalikomitean pääsihteerille vastuuvapauden talous- ja sosiaalikomitean talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan talous- ja sosiaalikomitealle, Eurooppa-neuvostolle, neuvostolle, komissiolle, tilintarkastustuomioistuimelle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 373, 10.11.2015, s. 1.

      (4)  EUVL C 377, 13.11.2015, s. 146.

      (5)  EUVL L 298, 26.10.2012, s. 1.


title: Neuvoston päätös (YUTP) 2017/689, annettu 11 päivänä huhtikuuta 2017, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta

text:
               12.4.2017

               FI

               Euroopan unionin virallinen lehti

               L 99/21

         NEUVOSTON PÄÄTÖS (YUTP) 2017/689,
   annettu 11 päivänä huhtikuuta 2017,
   Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä huhtikuuta 2011 päätöksen 2011/235/YUTP (1).

               (2)

               Päätöksen 2011/235/YUTP uudelleentarkastelun perusteella kyseisessä päätöksessä vahvistettuja rajoittavia toimenpiteitä olisi jatkettava 13 päivään huhtikuuta 2018.

               (3)

               Neuvosto on myös todennut, että päätöksen 2011/235/YUTP liitteeseen sisältyvät tiettyjä henkilöitä koskevat merkinnät olisi saatettava ajan tasalle.

               (4)

               Päätös 2011/235/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/235/YUTP 6 artiklan 2 kohta seuraavasti:

      ”2.   Tätä päätöstä sovelletaan 13 päivään huhtikuuta 2018. Sitä tarkastellaan jatkuvasti uudelleen. Sen voimassaoloa jatketaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”

   2 artikla
   Muutetaan päätöksen 2011/235/YUTP liite tämän päätöksen liitteen mukaisesti.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 11 päivänä huhtikuuta 2017.

            Neuvoston puolesta

            Puheenjohtaja

         L. GRECH

      (1)  Neuvoston päätös 2011/235/YUTP, annettu 12 päivänä huhtikuuta 2011, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä (EUVL L 100, 14.4.2011, s. 51).

      LIITE
      Korvataan jäljempänä olevilla henkilöitä koskevilla merkinnöillä kyseisiä henkilöitä koskevat päätöksen 2011/235/YUTP liitteessä olevat merkinnät.

                     Nimi

                     Tunnistetiedot

                     Perusteet

                     Luetteloon merkitsemisen päivämäärä

                     ”20.

                     MOGHISSEH Mohammad (alias NASSERIAN)

                     Tuomari, Teheranin vallankumoustuomioistuimen presidentti, 28. jaosto. Katsotaan olevan myös vastuussa bahai-yhteisön jäsenten tuomitsemisista. On käsitellyt vaalien jälkeisiä oikeustapauksia. Määräsi epäoikeudenmukaisissa oikeudenkäynneissä pitkiä vankeusrangaistuksia yhteiskunnallisille ja poliittisille aktivisteille ja toimittajille sekä useita kuolemantuomioita mielenosoittajille sekä yhteiskunnallisille ja poliittisille aktivisteille.

                     12.4.2011

                     22.

                     MORTAZAVI Said

                     Syntymäpaikka: Meybod, Yazd (Iran)
                     Syntymäaika: 1967

                     Teheranin entinen yleinen syyttäjä elokuuhun 2009. Teheranin yleisenä syyttäjänä antoi yleismääräyksen satojen aktivistien, toimittajien ja opiskelijoiden pidättämiseksi. Tammikuussa 2010 Mortazavin katsottiin parlamentaarisessa tutkinnassa olleen suoraan vastuussa kolmen henkilön pidätyksestä, jotka sittemmin kuolivat ollessaan pidätettyinä. Pidätettiin virasta elokuussa 2010 Iranin oikeuslaitoksen tutkittua hänen osuuttaan vaalien jälkeen hänen määräyksestään pidätettyjen kolmen miehen kuolemaan. Marraskuussa 2014 Iranin viranomaiset tunnustivat virallisesti Haddadin osallisuuden pidätettyjen kuolemiin. Iranilainen tuomioistuin vapautti hänet 19. elokuuta 2015 syytteistä, jotka liittyivät kolmen nuoren miehen kidutukseen ja kuolemaan Kahrizakin pidätyskeskuksessa vuonna 2009.

                     12.4.2011

                     23.

                     PIR-ABASSI Abbas

                     Rikosasioita käsittelevän jaoston tuomari. Entinen tuomari, Teheranin vallankumoustuomioistuin, 26. jaosto. Vastasi vaalien jälkeisistä oikeustapauksista. Määräsi epäoikeudenmukaisissa oikeudenkäynneissä pitkiä vankeusrangaistuksia ihmisoikeusaktivisteille ja on määrännyt useita kuolemantuomioita mielenosoittajille.

                     12.4.2011

                     25.

                     SALAVATI Abdolghassem

                     Tuomari, Teheranin vallankumoustuomioistuimen presidentti, 15. jaosto. Teheranin tuomioistuimen tuomari. Vastaa vaalien jälkeisistä oikeustapauksista. Johti kesällä 2009 käytyjä näytösoikeudenkäyntejä. Tuomitsi näytösoikeudenkäynneissä kuolemaan kaksi monarkistia. On määrännyt pitkiä vankeusrangaistuksia yli sadalle poliittiselle vangille, ihmisoikeusaktivistille ja mielenosoittajalle.

                     12.4.2011

                     33.

                     ABBASZADEH- MESHKINI, Mahmoud

                     Ihmisoikeusneuvoston sihteeri. Entinen Ilamin maakunnan kuvernööri. Entinen sisäasiainministeriön poliittinen johtaja. Vastasi poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä.
                     Keskeytti vuonna 2010 kahden Mousaviin liittyvän reformistisen poliittisen puolueen toiminnan (Islamic Iran Participation Front ja Islamic Revolution Mujahedeen Organisation).
                     Kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset eli perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisvapautta koskevan oikeuden vastaisesti.
                     Kielsi vuonna 2009 myös oppositiolta luvan järjestää tilaisuuden niiden henkilöiden muistoksi, jotka on surmattu presidentinvaaleihin liittyvän vastustuksen vuoksi.

                     10.10.2011

                     35.

                     AKHARIAN Hassan

                     Karadjissa sijaitsevan Radjaishahrin vankilan osasto 1:n entinen vartija. Useat entiset vangit ovat kertoneet hänen syyllistyneen kidutukseen ja estäneen vankeja saamasta hoitoa. Yksi Radjaisharin vangeista on kertonut kaikkien vartijoiden pahoinpidelleen häntä ja Akharianin olleen asiasta täysin tietoinen. Lisäksi tiedetään ainakin yhden vangin, Mohsen Beikvandin, kuolleen Akharianin ollessa vartijana.

                     10.10.2011

                     36.

                     AVAEE Seyyed Ali-Reza (alias AVAEE Seyyed Alireza)

                     Erityistutkintaviraston johtaja. Heinäkuuhun 2016 saakka apulaissisäasiainministeri ja julkisen rekisterin päällikkö. Tuomareiden kurinpitotuomioistuimen neuvonantaja huhtikuusta 2014. Teheranin tuomioistuimen entinen presidentti. Teheranin tuomioistuimen presidenttinä syyllistynyt ihmisoikeusloukkauksiin, mielivaltaisiin pidätyksiin, vankien oikeuksien epäämiseen ja teloitusten lisäämiseen.

                     10.10.2011

                     38.

                     FIRUZABADI kenraalimajuri dr. Seyeed Hasan (alias FIRUZABADI kenrm dr. Seyed Hasan; FIROUZABADI kenrm dr. Seyyed Hasan, FIROUZABADI kenrm dr. Seyed Hassan)

                     Syntymäpaikka: Mashad.
                     Syntymäaika: 3.2.1951

                     Iranin asevoimien entisenä johtajana korkea-arvoisin sotilaskomentaja, johti kaikkia sotilasosastoja ja -toimintoja, myös islamilaista vallankumouskaartia (IRGC) ja poliisia. Hänen komentamansa joukot syyllistyivät raakoihin väkivaltaisuuksiin rauhanomaisia mielenosoittajia kohtaan ja massapidätyksiin.
                     Myös kansallisen turvallisuusneuvoston (SNCS) ja sovintoneuvoston jäsen.

                     10.10.2011

                     39.

                     GANJI Mostafa Barzegar

                     Qomin entinen yleinen syyttäjä. Ganjia ollaan todennäköisesti parhaillaan osoittamassa muihin tehtäviin. Vastuussa lukuisten rikoksesta epäiltyjen mielivaltaisesta pidättämisestä ja pahoinpitelystä Qomissa. Osallinen oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä: teloitusten määrä on kasvanut jyrkästi vuoden alusta lähtien.

                     10.10.2011

                     40.

                     HABIBI Mohammad Reza

                     Oikeusministeriön päällikkö Yazdissa. Isfahanin entinen apulaissyyttäjä. Habibia ollaan todennäköisesti parhaillaan osoittamassa muihin tehtäviin. Osallisena oikeudenmukaisen oikeudenkäynnin epäämiseen pidätetyiltä. Esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi tai mielenterveysongelmistaan maaliskuussa 2010 käydyn oikeudenkäynnin aikana. Näin ollen Habibi on osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä ja teloitusten määrän jyrkkää kasvua vuoden 2011 alusta lähtien.

                     10.10.2011

                     41.

                     HEJAZI Mohammad

                     Syntymäpaikka: Ispahan
                     Syntymäaika: 1956

                     Kenraali Pasdaranissa. Hejazilla on ollut keskeinen rooli Iranin vihollisten pelottelussa ja uhkailemisessa sekä Irakin kurdikylien pommittamisessa. IRGC:n Sarollah-joukkojen entinen päällikkö Teheranissa ja entinen Basij-joukkojen päällikkö. Hän oli keskeisessä asemassa vaalien jälkeisissä mielenosoittajien vaientamistoimissa.

                     10.10.2011

                     46.

                     KAMALIAN Behrouz
                     (Alias: Hackers Brain)

                     Syntymäpaikka: Teheran
                     Syntymäaika: 1983

                     IRGC:hen kytkeytyvän Ashiyaneh-kyberryhmän päällikkö. Behrouz Kamalianin perustama Achiyaneh Digital Security on vastuussa sekä kotimaisiin hallituksen vastustajiin ja uudistusmielisiin että ulkomaisiin instituutioihin kohdistetuista laajamittaisista tietoverkkohyökkäyksistä. Revolutionary Guard's Cyber Defence Command 32 julkaisi 21.6.2009 internetsivuillaan vaalien jälkeisissä mielenosoituksissa otetuiksi väitettyjä valokuvia 26 ihmisen kasvoista, ja iranilaisia pyydettiin ”tunnistamaan mielenosoittajat”.

                     10.10.2011

                     49.

                     MALEKI Mojtaba

                     Oikeusministeriön apulaispäällikkö Khorasan-Razavin maakunnassa. Kermanshahin entinen syyttäjä. Malekilla on ollut rooli Iranissa annettavien kuolemantuomioiden määrän dramaattisessa kasvussa. Hän toimi esimerkiksi syyttäjänä tapauksessa, jossa seitsemän huumeiden salakuljetuksesta tuomittua vankia hirtettiin samana päivänä, 3.1. 2010 Kermanshahin keskusvankilassa.

                     10.10.2011

                     51.

                     SALARKIA Mahmoud

                     Teheranin ”Persepolis”-jalkapallokerhon entinen johtaja.

                     Teheranin kaupungin bensiini- ja liikennekomitean johtaja. Teheranin yleisen syyttäjän sijainen vankila-asioissa vuoden 2009 protestien vaientamisen yhteydessä.
                     Teheranin yleisen syyttäjän sijaisena hän oli välittömässä vastuussa useista viattomien, rauhanomaisten mielenosoittajien ja aktivistien pidätysmääräyksistä. Monista ihmisoikeuspuolustajien kertomuksista käy ilmi, että käytännössä kaikkia hänen määräyksestään vangittuja henkilöitä pidetään eripituisia aikoja eristysvankeudessa ilman oikeutta tavata asianajajaansa tai omaisiaan ja ilman syytettä, eli heitä pidetään kadoksissa. Usein heidän perheilleen ei ilmoiteta vangitsemisesta.

                     10.10.2011

                     53.

                     TALA Hossein (alias TALA Hosseyn)

                     Entinen Iranin parlamentin jäsen. Teheranin maakunnan entinen kenraalikuvernööri (”Farmandar”) syyskuuhun 2010 saakka. Hän oli vastuussa poliisivoimien väliintulosta ja niin ollen myös mielenosoitusten tukahduttamisesta. Palkittiin joulukuussa 2010 osallisuudestaan vaalien jälkeisiin tukahduttamistoimiin.

                     10.10.2011

                     56.

                     BAHRAMI Mohammad-Kazem

                     Hallintotuomioistuimen päällikkö. Osallistui rauhanomaisten mielenosoittajien vastaisiin tukahduttamistoimiin asevoimien oikeudellisen osaston johtajana.

                     10.10.2011

                     73.

                     FAHRADI Ali

                     Oikeudellisten asioiden tarkastuslaitoksen ja Teheranin oikeusministeriön julkisen tarkastusosaston apulaispäällikkö. Karajin syyttäjä. Vastuussa vakavista ihmisoikeusloukkauksista, mukaan lukien toimiminen syyttäjänä oikeudenkäynneissä, joissa määrätään kuolemanrangaistus. Fahradin toimiessa syyttäjänä Karajin alueella on toteutettu suuri määrä teloituksia.

                     23.3.2012

                     74.

                     REZVANMA- NESH Ali

                     Karajin maakunnan apulaissyyttäjä, Alborzin alue. Vastuussa vakavista ihmisoikeusloukkauksista, mukaan lukien osallisuus alaikäisen teloitukseen.

                     23.3.2012

                     76.

                     SADEGHI Mohamed

                     Eversti ja IRGC:n teknisen ja verkkotiedustelun apulaispäällikkö. Vastuussa Pasradanissa esiintyvän järjestäytyneen rikollisuuden analysointi- ja torjuntakeskuksesta. Vastuussa verkkopäiväkirjanpitäjien/toimittajien pidätyksistä ja kidutuksesta.

                     23.3.2012

                     79.

                     RASHIDI AGHDAM, Ali Ashraf

                     Evinin vankilan entinen johtaja, nimitetty vuoden 2012 puolivälissä. Hänen nimittämisensä jälkeen vankilaolot ovat heikentyneet ja raporteissa viitataan vankien kaltoin kohtelun lisääntymiseen. Lokakuussa 2012 yhdeksän naispuolista vankia ryhtyi nälkälakkoon vastalauseeksi sille, että vanginvartijat rikkovat heidän oikeuksiaan ja kohtelevat heitä väkivaltaisesti.

                     12.3.2013

                     82.

                     SARAFRAZ, Mohammad (Dr.) (alias Haj-agha Sarafraz)

                     Syntymäpaikka: Teheran
                     Syntymäaika: n. 1963
                     Asuinpaikka: Teheran

                     Ylimmän kyberavaruusneuvoston jäsen. Iranin islamilaisen tasavallan yleisradioyhtiön (IRIB) entinen johtaja. IRIBin kansainvälisen osaston (World Service and Press TV) entisenä johtajana vastasi kaikista ohjelmia koskevista päätöksistä. Läheiset yhteydet valtion turvallisuusviranomaisiin. Hänen johdollaan Press TV on IRIBin rinnalla tehnyt yhteistyötä Iranin turvallisuuspalvelun ja syyttäjien kanssa ja lähettänyt vangituilta, mukaan lukien iranilais-kanadalaiselta toimittajalta ja elokuvantekijältä Maziar Baharilta, pakottamalla saatuja tunnustuksia viikko-ohjelmassa ”Iran Today”. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000  punnan sakon Baharin tunnustuksen lähettämisestä vuonna 2011. Tunnustus oli kuvattu vankilassa Baharin ollessa pakkotoimien kohteena. Sarafraz on näin ollen loukannut oikeutta oikeudenmukaiseen ja puolueettomaan oikeudenkäyntiin.

                     12.3.2013

                     86.

                     MUSAVI- TABAR, Seyyed Reza

                     Shirazin vallankumouksellisen syyttäjälaitoksen entinen johtaja. Vastuussa poliittisten aktivistien, toimittajien, ihmisoikeuksien puolustajien, bahaiden ja mielipidevankien laittomista pidätyksistä ja pahoinpitelystä. Heitä on ahdisteltu, kidutettu ja kuulusteltu, eikä heille ole myönnetty asianajajaa eikä asianmukaista oikeudenkäyntiä. Musavi-Tabar allekirjoitti oikeuden päätöksiä pahamaineisessa pidätyskeskuksessa nro 100 (miesvankila), mukaan lukien määräys pitää naispuolinen bahai-vanki Raha Sabet kolmen vuoden ajan erityssellissä.

                     12.3.2013”


title: 2009/798/EY,Euratom: Neuvoston päätös, tehty 27 päivänä lokakuuta 2009 , Euroopan talous- ja sosiaalikomitean alankomaalaisen jäsenen nimeämisestä

text:
               31.10.2009

               FI

               Euroopan unionin virallinen lehti

               L 285/41

      NEUVOSTON PÄÄTÖS,
   tehty 27 päivänä lokakuuta 2009,
   Euroopan talous- ja sosiaalikomitean alankomaalaisen jäsenen nimeämisestä
   (2009/798/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon neuvoston päätöksen 2006/651/EY, Euratom (1),
   ottaa huomioon Alankomaiden hallituksen ehdotuksen,
   ottaa huomioon komission lausunnon,
   sekä katsoo, että yksi Euroopan talous- ja sosiaalikomitean jäsenen paikka on vapautunut J.W. VAN DEN BAAKin toimikauden päätyttyä,
   ON PÄÄTTÄNYT SEURAAVAA:
   1 artikla
   Nimetään J.A. VAN DEN BANDT-STEL, permanent gedelegeerde VNO-NCW te Brussel (Group I - työnantajien ryhmä), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 27 päivänä lokakuuta 2009.

            Neuvoston puolesta

            Puheenjohtaja

         C. BILDT

      (1)  EUVL L 269, 28.9.2006, s. 13.


title: Komission päätös, annettu 22 päivänä joulukuuta 2010 , toisen terveysalan yhteisön toimintaohjelman (2008–2013) toteuttamista koskevan vuoden 2010 työsuunnitelman hyväksymisestä ja ohjelmaan kuuluvien toimien toteuttamiseen tarkoitettujen rahoitusosuuksien valinta-, myöntämis- ja muista perusteista sekä yhteisön rahoitusosuudesta Maailman terveysjärjestön tupakoinnin torjuntaa koskevaan puitesopimukseen tehdyn päätöksen 2009/964/EU muuttamisesta

text:
               31.12.2010

               FI

               Euroopan unionin virallinen lehti

               C 358/23

         KOMISSION PÄÄTÖS,
   annettu 22 päivänä joulukuuta 2010,
   toisen terveysalan yhteisön toimintaohjelman (2008–2013) toteuttamista koskevan vuoden 2010 työsuunnitelman hyväksymisestä ja ohjelmaan kuuluvien toimien toteuttamiseen tarkoitettujen rahoitusosuuksien valinta-, myöntämis- ja muista perusteista sekä yhteisön rahoitusosuudesta Maailman terveysjärjestön tupakoinnin torjuntaa koskevaan puitesopimukseen tehdyn päätöksen 2009/964/EU muuttamisesta
   2010/C 358/04
   EUROOPAN KOMISSIO, joka
   ottaa huomioon Euroopan unionista tehdyn sopimuksen sekä Euroopan unionin toiminnasta tehdyn sopimuksen,
   ottaa huomioon toisesta terveysalan yhteisön toimintaohjelmasta (2008–2013) 23 päivänä lokakuuta 2007 tehdyn Euroopan parlamentin ja neuvoston päätöksen N:o 1350/2007/EY (1) ja erityisesti sen 8 artiklan 1 kohdan,
   ottaa huomioon kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti 15 päivänä joulukuuta 2004 tehdyn komission päätöksen 2004/858/EY (2) ja erityisesti sen 6 artiklan,
   sekä katsoo seuraavaa:

               (1)

               Komission päätös 2009/964/EU (3) annettiin 18 päivänä joulukuuta 2009.

               (2)

               Eräitä suunniteltuja tarjouspyyntöjä ei voida toteuttaa vuoden 2010 aikana. Sen vuoksi osa tarjouspyyntöihin osoitetuista varoista olisi voitava käyttää muihin toimiin.

               (3)

               Kaksi puheenjohtajakauteen liittyvää konferenssia, jotka saavat yhteisrahoitusta vuoden 2010 työsuunnitelman nojalla, järjestetään vuoden 2010 toisella puoliskolla ja vuoden 2011 ensimmäisellä puoliskolla.

               (4)

               Yksi vuoden 2010 työsuunnitelmaan kuuluva suora avustussopimus kansainvälisten järjestöjen kanssa ei toteudu, ja muihin sopimuksiin osoitettuja arvioituja määriä pienennetään. Sen vuoksi osa kansainvälisten järjestöjen kanssa tehtäviin suoriin avustussopimuksiin osoitetuista varoista olisi voitava käyttää muihin toimiin.

               (5)

               Yhtä hankintatoimea, joka perustuu Yhteisen tutkimuskeskuksen kanssa rahoitusjärjestelyn ”muut toimet” nojalla tehtyyn hallinnolliseen sopimukseen, ei panna täytäntöön. Sen vuoksi osa varoista, jotka alun perin osoitettiin Yhteisen tutkimuskeskuksen kanssa kyseisen rahoitusjärjestelyn nojalla tehtäviin hallinnollisiin sopimuksiin, olisi voitava käyttää muihin toimiin.

               (6)

               On tarpeen muuttaa määrärahojen jakautumista komission päätöksen 2009/964/EU liitteessä I olevassa 2 kohdassa tarkoitettujen eri rahoitusjärjestelyjen kesken, jotta voitaisiin rahoittaa useampia yhteisiä toimia ja hankkeita.

               (7)

               Eri rahoitusjärjestelyihin alun perin osoitettujen määrärahojen muutokset ylittävät komission päätöksen 2009/964/EU 1 artiklan 2 kohdassa tarkoitetun 20 prosentin rajan, ja niitä on sen vuoksi pidettävä jo annetun rahoituspäätöksen olennaisena muutoksena, minkä vuoksi päätöstä on muutettava.

               (8)

               Sen vuoksi komission päätöstä 2009/964/EY olisi muutettava.

               (9)

               Tässä päätöksessä säädetyt toimenpiteet ovat päätöksen N:o 1350/2007/EY 10 artiklassa tarkoitetun komitean lausunnon mukaiset,

         ON PÄÄTTÄNYT SEURAAVAA:
   Ainoa artikla
   Muutetaan päätöksen 2009/964/EY liite I seuraavasti:

               1.

               Korvataan kohdassa 2.1 Hanke-ehdotuspyynnöt ensimmäisen kohdan toinen virke seuraavasti:
               ”Hanke-ehdotuspyynnön suuntaa-antavaksi kokonaissummaksi on arvioitu 16 300 000 EUR (noin 34,7 prosenttia toimintabudjetista).”

               2.

               Korvataan kohdassa 2.2 Tarjouspyynnöt toisen kohdan ensimmäinen virke seuraavasti:
               ”Tarjouspyyntöjen suuntaa-antavaksi kokonaissummaksi on arvioitu 7 864 640 EUR (noin 16,7 prosenttia toimintabudjetista).”

               3.

               Korvataan kohdassa 2.3 Yhteiset toimet ensimmäisen kohdan toinen virke seuraavasti:
               ”Yhteisten toimien suuntaa-antavaksi kokonaissummaksi on arvioitu 16 000 000 EUR (noin 34,1 prosenttia toimintabudjetista).”

               4.

               Korvataan kohdassa 2.5 Kansanterveyttä ja riskinarviointia käsittelevät konferenssit ensimmäisen kohdan toinen virke seuraavasti:
               ”Konferensseja koskevan ehdotuspyynnön suuntaa-antavaksi kokonaissummaksi on arvioitu 850 000 EUR (noin 1,8 prosenttia toimintabudjetista): 200 000 EUR Euroopan unionin puheenjohtajavaltion järjestämiin konferensseihin ja 650 000 EUR muihin konferensseihin.”

               5.

               Muutetaan kohta 2.5.1 Euroopan unionin puheenjohtajavaltion järjestämät konferenssit seuraavasti:

                           a)

                           Korvataan ensimmäinen kohta seuraavasti:
                           ”Kaksi Euroopan unionin puheenjohtajavaltion järjestämää konferenssia, yksi vuoden 2010 toisen puoliskon puheenjohtajakaudella ja yksi vuoden 2011 ensimmäisen puoliskon puheenjohtajakaudella, voi saada yhteisön rahoitusta enintään 100 000 EUR konferenssia kohti niin, että yhteisön rahoitus voi olla enintään 50 prosenttia kaikista tukikelpoisista kuluista.”

                           b)

                           Korvataan viides kohta seuraavasti:
                           ”Vuoden 2010 työsuunnitelman nojalla yhteisrahoitettavia puheenjohtajavaltioiden järjestämiä konferensseja ovat Belgian puheenjohtajakaudella lokakuussa 2010 järjestettävä kroonisia sairauksia käsittelevä konferenssi sekä Unkarin puheenjohtajakaudella toukokuussa 2011 järjestettävä ennaltaehkäisytoimia käsittelevä konferenssi.”

               6.

               Korvataan kohdassa 2.6 Yhteistyö kansainvälisten järjestöjen kanssa ensimmäisen kohdan toinen virke seuraavasti:
               ”Suuntaa-antavaksi kokonaissummaksi on arvioitu 2 600 000 EUR (noin 5,5 prosenttia toimintabudjetista).”

               7.

               Korvataan kohdassa 2.8 Muu toiminta toisen kohdan neljäs virke seuraavasti:
               ”Tätä tarkoitusta varten varattava suuntaa-antava kokonaismäärä on 1 100 000 EUR (noin 2,3 prosenttia toimintabudjetista).”

               8.

               Muutetaan kohta 3.2.1.1 Kehitetään nykyisten tai uusien tartuntatautien ehkäisyä ja valvontaa seuraavasti:

                           a)

                           Poistetaan ensimmäinen kohta.

                           b)

                           Poistetaan seuraava kolmas luetelmakohta:

                                       ”—

                                       Laaditaan ja toteutetaan kysely, jolla pyritään kartoittamaan tuberkuloosin hallintaa ja siihen liittyvien palvelujen tarjoamista jäsenvaltioiden terveydenhuoltojärjestelmissä, ja analysoidaan sen tulokset. Kyselyn tarkoituksena on mahdollistaa eri toimintamallien kuvaileva analyysi ohjelman toimivuuteen liittyen. Tuberkuloosiin liittyvien palvelujen tarjontamallien tarkan kuvauksen avulla voitaisiin arvioida tehokkaammin resurssien jakoa ja sitoutumista tuberkuloosin valvontaan jäsenvaltioissa.
                                       (Tarjouspyyntö)”

               9.

               Muutetaan kohta 3.2.1.2 Parannetaan varautumista ja reagointia terveysuhkiin, myös ilmastonmuutokseen, sekä influenssapandemiaan ja alueiden väliseen yhteistyöhön liittyviin kysymyksiin seuraavasti:

                           a)

                           Poistetaan seuraava ensimmäinen luetelmakohta:

                                       ”—

                                       Suunniteltuihin toimiin sisältyvät seuraavat: hyvien toimintatapojen kartoittaminen ja vaihtaminen, asiakirjojen laatiminen, koulutus, tiedotusvälineisiin liittyvät kysymykset ja tiedottaminen kansalaisille ja terveydenhuollon työntekijöille, terveyshätätilanteiden suunnitteluun liittyvien mallinnustekniikoiden edistäminen, kriisinhallintaa koskevat ohjeet, henkilökunnan ja avustajien kouluttaminen toimimaan odottamattomissa tilanteissa, koulutusohjelmat (koulutuksen luonne, kohde, sisältö), terveysturvakomitean ohjelmassa ja maailmanlaajuisessa terveysturva-aloitteessa kartoitettujen keskeisten toimien levittäminen, kriisitilanteen hallintaan liittyvien logististen näkökohtien arviointi, liiketoiminnan jatkuvuutta koskevat seikat mukaan lukien ja ottaen huomioon tapahtumien kansainvälinen luonne.
                                       (Tarjouspyyntö)”

                           b)

                           Poistetaan seuraava viides luetelmakohta:

                                       ”—

                                       Tehdään kysely jäsenvaltioissa voimassa olevasta lainsäädännöstä, joka koskee henkilötietojen keruuta, etenkin kansanterveyteen liittyvissä hätätilanteissa. Tavoitteena on käsitellä tietosuojaa tällaisissa olosuhteissa. Tulosten perusteella olisi pyrittävä lisäämään kontaktien jäljityksen koordinointia uhkan hillitsemiseksi.
                                       (Tarjouspyyntö)”

               10.

               Muutetaan kohta 3.2.1.3 Vahvistetaan reagointikykyä biologisilla, kemiallisilla tai radiologisilla aineilla tehtävien iskujen sekä ympäristökuormituksen aiheuttamien sairauksien varalta seuraavasti:

                           a)

                           Poistetaan seuraava ensimmäinen luetelmakohta:

                                       ”—

                                       Tehdään tutkimus ja auditointi kemikaaleja ja radioaktiivisia aineita tutkivista kansallisista vertailulaboratorioista, mukaan lukien workshop, jossa käsitellään valmiuksien ja voimavarojen jakamista. Tutkimuksen tavoitteena on tuottaa perusteet EU-pohjaiselle vertailulaboratoriojärjestelmälle, tehdä analyyttinen katsaus vertailulaboratorioiden nykytilanteeseen eri jäsenvaltioissa sekä tarkastella yksityiskohtaisesti näyttöä EU:n vertailulaboratorioverkoston perustamisen mahdollisista hyödyistä ja haitoista. Siinä olisi käsiteltävä EU:n vertailulaboratoriojärjestelmän vähimmäisosatekijöitä, mukaan luettuna ratkaisevia tekijöitä sen kehittämiselle, sekä kansallista ja kansainvälistä verkottumista ennakkoedellytyksenä tehokkaille toimille päästöjen tutkimisessa ja niihin reagoinnissa.
                                       (Tarjouspyyntö)”

                           b)

                           Poistetaan seuraava neljäs luetelmakohta:

                                       ”—

                                       Tuetaan terveysturvakomitean prioriteetteja vuodeksi 2010, mukaan luettuna terveysturvakomitean jaostojen ja työryhmien toiminta.
                                       (Tarjouspyyntö)”

               11.

               Poistetaan kohdassa 3.2.2.1 Kehitetään ennaltaehkäisyä potilasturvallisuuden alalla seuraava ensimmäinen luetelmakohta:

                           ”—

                           Järjestetään konferenssi potilasturvallisuuteen liittyvien hyvien toimintatapojen ja -välineiden vaihdosta. Tavoitteena on esitellä ensimmäiset tulokset toimista ja välineistä, jotka kehitettiin toisen terveysohjelman vuoden 2009 hanke-ehdotuspyynnössä, ja määritellä strategia niiden levittämistä ja käyttöä varten. Konferenssi saattaa yhteen kansanterveysviranomaiset, terveydenhuollon työntekijät, elinkeinonharjoittajat ja riskinarvioinnin asiantuntijat. Konferenssin tulosten avulla pitäisi pystyä luomaan helpommin yhteys kansallisen ja Euroopan tason sekä terveydenhuoltoalan välille potilasturvallisuuspolitiikan määrittelyä varten ja parantamaan terveydenhuollon työntekijöiden vaihto- ja koulutusjärjestelmiä etenkin rajaseuduilla.
                           (Tarjouspyyntö)”

               12.

               Muutetaan kohta 3.2.2.2 Tieteelliset lausunnot ja riskinarviointi seuraavasti:

                           a)

                           Poistetaan seuraava kolmas luetelmakohta:

                                       ”—

                                       Käydään vuoropuhelua riskinarvioinnista nanoteknologiaa koskevan ennakointianalyysin kautta. Tavoitteena on kartoittaa riskinarviointikysymyksiä, jotka tulevat esiin toisen ja kolmannen sukupolven nanoteknologian käyttöönoton yhteydessä, ja keskustella niistä.
                                       (Hallinnollinen sopimus YTK:n kanssa)”

                           b)

                           Poistetaan seuraava kahdeksas luetelmakohta:

                                       ”—

                                       Tehdään riskinarviointiin liittyvää yhteistyötä seminaareissa, joissa käsitellään riskinarvioinnin erityisiä tai yleisiä aiheita, sekä muita kuin elintarvikkeita käsittelevissä komission tiedekomiteoissa; yhteistyön tarkoituksena on edistää asiantuntijoiden vuoropuhelua.
                                       (Tarjouspyyntö)”

                           c)

                           Poistetaan seuraava yhdestoista luetelmakohta:

                                       ”—

                                       Tiedotetaan riskeistä kehittämällä ammattimainen tiedotusstrategia esimerkiksi järjestämällä pieni seminaari tieteellisten kysymysten parissa työskenteleville toimittajille.
                                       (Tarjouspyyntö)”

                           d)

                           Poistetaan seuraava kahdestoista luetelmakohta:

                                       ”—

                                       Arvioidaan nykyiset resurssit ja tarpeet. Tavoitteena on varmistaa tiedekomiteoiden korkeatasoinen toiminta (vastaavissa tehtävissä toimivien EU-virastojen vertailuanalyysi).
                                       (Tarjouspyyntö)”

               13.

               Poistetaan kohta 3.3.1.1 Edistetään ”Terveys kaikissa politiikoissa” -lähestymistapaa

               14.

               Muutetaan kohta 3.3.2.4 Seksuaaliterveys ja hiv/aids seuraavasti:

                           a)

                           Poistetaan seuraava ensimmäinen luetelmakohta:

                                       ”—

                                       Tehdään kysely nuorten (12–17-vuotiaiden) seksuaali- ja lisääntymisterveyteen liittyvästä tietämyksestä kaikissa EU:n jäsenvaltioissa. Tavoitteena on parantaa tietopohjaa, jotta voidaan käydä keskusteluja nuorten seksuaaliterveyteen liittyvistä asianmukaisista toimista Euroopan tasolla.
                                       (Tarjouspyyntö)”

                           b)

                           Poistetaan seuraava kolmas luetelmakohta:

                                       ”—

                                       Kartoitetaan markkinointiasiantuntijoiden käyttämiä menetelmiä nuorten saavuttamiseksi ja arvioidaan, voitaisiinko näitä menetelmiä käyttää seksuaaliterveydestä tiedottamiseen ja miten. Tavoitteena on tukea/edistää keskustelua seksuaaliterveydestä EU:n tasolla, jotta EU:n politiikkaa voidaan kehittää edelleen.
                                       (Tarjouspyyntö)”

               15.

               Poistetaan kohdassa 3.3.2.6 Riippuvuuden ehkäisy seuraava kahdeksas luetelmakohta:

                           ”—

                           Annetaan teknistä tukea komissiolle 18. kesäkuuta 2003 annettuun neuvoston suositukseen liittyvän edistystä koskevan raportin laatimisessa. Toimi kuuluu EU:n huumausainetoimintasuunnitelman (2009–2012) toimeen 23. Tavoitteena on arvioida vuonna 2007 laaditun ensimmäisen raportin perusteella, miten haittojen vähentämiseen liittyvien palvelujen kattavuus on parantunut, hyödyntäen täysimittaisesti tehokkaiksi osoittautuneita toimia etenkin vankila- ja uudelleensopeuttamispalveluissa vankilasta vapauttamisen jälkeiseen seurantaan sijoitettujen henkilöiden osalta. Näin komissio pystyy pohtimaan yhdessä jäsenvaltioiden kanssa, onko uusiin suosituksiin tarvetta.
                           (Tarjouspyyntö)]”

               16.

               Poistetaan kohdassa 3.3.2.7 Ehkäistään merkittäviä ja kroonisia sairauksia sekä harvinaisia sairauksia seuraava toinen luetelmakohta:

                           ”—

                           Annetaan teknistä, tieteellistä ja hallinnollista tukea syöväntorjuntaa koskevalle eurooppalaiselle kumppanuusohjelmalle. Tiedonannossa ’Syöväntorjunta: eurooppalainen kumppanuusohjelma’ tuotiin esiin neljällä alalla toteutettavia erityistoimia: ennaltaehkäisy ja terveyden edistäminen, terveydenhuolto, syöpätutkimus sekä tiedot. Kumppanuusohjelmassa kartoitetaan lisätoimia, jotka on toteutettava, jotta päästään tiedonannossa esitettyihin tavoitteisiin ja saadaan vähennettyä taudin esiintymistä EU:ssa. Sopimuksen tavoitteena on tarjota teknistä tukea ja neuvontaa eurooppalaiselle kumppanuusohjelmalle.
                           (Tarjouspyyntö)”

               17.

               Poistetaan kohdassa 3.4.1 Vaihdetaan tietämystä ja parhaita käytänteitä seuraava toinen luetelmakohta:

                           ”—

                           Käydään poliittista vuoropuhelua perusarvoista sekä potilaiden oikeuksien määrittämisestä ja täytäntöönpanosta eri puolilla Eurooppaa. Tavoitteena on arvioida yhdessä jäsenvaltioiden ja EU-tason sidosryhmien kanssa, miten potilaiden oikeuksia kehitetään ja pannaan täytäntöön. Näitä käytetään perustana keskusteluissa, joita käydään nykyisistä tai tulevista komission aloitteista alalla.
                           Näihin poliittisiin vuoropuheluihin on saatava mukaan laajalti terveyspolitiikan alan toimijoita, ja niistä saadaan arvokkaita tuloksia tulevaan työhön EU:n tasolla. Eurooppalaisten terveydenhuoltojärjestelmien seurantakeskus tarjoaa tarvittavaa asiantuntemusta, henkilöresursseja ja relevantteja yhteyksiä, jotta voidaan kattaa aiottu aihevalikoima, koota kohdennettu yleisö ja saada halutut tulokset.
                           (Suora avustussopimus eurooppalaisten terveydenhuoltojärjestelmien seurantakeskuksen kanssa)”.

      Tehty Brysselissä 22 päivänä joulukuuta 2010.

            Komission puolesta

         John DALLI

            Komission jäsen

      (1)  EUVL L 301, 20.11.2007, s. 3.

      (2)  EUVL L 369, 16.12.2004, s. 73.

      (3)  EUVL L 340, 22.12.2009, s. 1.


title: Neuvoston päätös (EU) 2015/1420, annettu 16 päivänä maaliskuuta 2015, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa assosiaationeuvostossa unionin puolesta esitettävästä kannasta EU–Ukraina-assosiaatio-ohjelman täytäntöönpanoa koskevan suosituksen hyväksymiseen

text:
               22.8.2015

               FI

               Euroopan unionin virallinen lehti

               L 221/4

         NEUVOSTON PÄÄTÖS (EU) 2015/1420,
   annettu 16 päivänä maaliskuuta 2015,
   Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa assosiaationeuvostossa unionin puolesta esitettävästä kannasta EU–Ukraina-assosiaatio-ohjelman täytäntöönpanoa koskevan suosituksen hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
   sekä katsoo seuraavaa:

               (1)

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (1), jäljempänä ’sopimus’, allekirjoitettiin 21 päivänä maaliskuuta 2014 ja 27 päivänä kesäkuuta 2014.

               (2)

               Sopimusta sovelletaan väliaikaisesti ennen sen voimaantuloa neuvoston päätösten 2014/295/EU (2), 2014/668/EU (3) ja 2014/691/EU (4) mukaisesti.

               (3)

               Osapuolet ovat sopineet assosiaatio-ohjelmasta, jossa esitetään luettelo niiden yhteistyön alakohtaisista painopisteistä, jolla pyritään valmistelemaan ja helpottamaan sopimuksen täytäntöönpanoa ja jonka sopimuksella perustetun assosiaationeuvoston on hyväksyttävä.

               (4)

               Neuvosto hyväksyy assosiaationeuvostossa unionin puolesta esitettävän kannan EU–Ukraina-assosiaatio-ohjelman täytäntöönpanoa koskevan suosituksen hyväksymiseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa assosiaationeuvostossa unionin puolesta esitettävä kanta, joka koskee EU–Ukraina-assosiaatio-ohjelman täytäntöönpanoa, perustuu tähän päätökseen liitettyyn assosiaationeuvoston suositusluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä maaliskuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 161, 29.5.2014, s. 3.

      (2)  Neuvoston päätös 2014/295/EU, annettu 17 päivänä maaliskuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta johdanto-osan, 1 artiklan ja I, II ja VII osastojen osalta, ja sopimuksen väliaikaisesta soveltamisesta (EUVL L 161, 29.5.2014, s. 1).

      (3)  Neuvoston päätös 2014/668/EU, annettu 23 päivänä kesäkuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta (EUVL L 278, 20.9.2014, s. 1).

      (4)  Neuvoston päätös 2014/691/EU, annettu 29 päivänä syyskuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta annetun päätöksen 2014/668/EU muuttamisesta (EUVL L 289, 3.10.2014, s. 1).

      LUONNOS
      SUOSITUS N:o 2015/…,
      annettu … päivänä …kuuta …,
      EU–Ukraina-assosiaatio-ohjelman täytäntöönpanosta
      EU–UKRAINA-ASSOSIAATIONEUVOSTO, joka
      ottaa huomioon Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen ja erityisesti sen 463 artiklan,
      sekä katsoo seuraavaa:

                  (1)

                  Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 463 artiklan mukaan assosiaationeuvosto voi antaa suosituksia sopimuksessa vahvistettujen tavoitteiden saavuttamiseksi (1).

                  (2)

                  Sopimuksen 476 artiklan mukaan osapuolet toteuttavat kaikki tarvittavat yleiset tai erityiset toimenpiteet varmistaakseen sopimuksesta johtuvien velvoitteidensa täyttämisen.

                  (3)

                  Sopimusta sovelletaan väliaikaisesti ennen sen voimaantuloa neuvoston päätöksen 2014/295/EU (2), neuvoston päätöksen 2014/668/EU (3) ja neuvoston päätöksen 2014/691/EU (4) mukaisesti.

                  (4)

                  Osapuolet ovat sopineet assosiaatio-ohjelmasta, jonka tavoitteena on valmistella ja helpottaa sopimuksen täytäntöönpanoa luomalla käytännön puitteet niiden tärkeimpien poliittista assosiaatiota ja taloudellista yhdentymistä koskevien tavoitteiden toteuttamiseksi.

                  (5)

                  Assosiaatio-ohjelman on tarkoitus toisaalta määrittää ne käytännön vaiheet, joiden kautta osapuolet voivat täyttää sopimuksesta johtuvat velvoitteensa, ja toisaalta luoda laajempi kehys EU:n ja Ukrainan suhteiden lujittamiselle niin, että saadaan aikaan huomattava taloudellinen yhdentyminen ja syvempi poliittinen yhteistyö sopimuksen yleisen tavoitteen mukaisesti,

            ON HYVÄKSYNYT TÄMÄN SUOSITUKSEN:
      Ainoa artikla
      Assosiaationeuvosto suosittaa, että osapuolet panevat täytäntöön asiakirjassa … (5) olevan EU–Ukraina-assosiaatio-ohjelman siltä osin kuin sen täytäntöönpano tähtää Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen tavoitteiden saavuttamiseen.

         Tehty …

               Assosiaationeuvoston puolesta

               Puheenjohtaja

         (1)  EUVL L 161, 29.5.2014, s. 3.

         (2)  Neuvoston päätös 2014/295/EU, annettu 17 päivänä maaliskuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta johdanto-osan, 1 artiklan ja I, II ja VII osastojen osalta, ja sopimuksen väliaikaisesta soveltamisesta (EUVL L 161, 29.5.2014, s. 1).

         (3)  Neuvoston päätös 2014/668/EU, annettu 23 päivänä kesäkuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta (EUVL L 278, 20.9.2014, s. 1).

         (4)  Neuvoston päätös 2014/691/EU, annettu 29 päivänä syyskuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta annetun päätöksen 2014/668/EU muuttamisesta (EUVL L 289, 3.10.2014, s. 1).

         (5)  Ks. asiakirja st 6978/15 osoitteessa http://register.consilium.europa.eu


title: 2012/4/EU: Euroopan parlamentin ja neuvoston päätös, annettu 13 päivänä joulukuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/005 PT/Norte-Centro Automotive, Portugali)

text:
               7.1.2012

               FI

               Euroopan unionin virallinen lehti

               L 4/11

         EUROOPAN PARLAMENTIN JA NEUVOSTON PÄÄTÖS,
   annettu 13 päivänä joulukuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/005 PT/Norte-Centro Automotive, Portugali)
   (2012/4/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa on laajennettu niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Portugali esitti 6 päivänä kesäkuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Norten (PT11) ja Centron (PT16) NUTS II -alueilla, NACE Rev. 2:n kaksinumerotason 29 (moottoriajoneuvojen, perävaunujen ja puoliperävaunujen valmistus) piirissä toimivissa kolmessa yrityksessä, ja täydensi hakemusta lisätiedoin 18 päivään heinäkuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 518 465 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Portugalin hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 518 465 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 13 päivänä joulukuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. SZPUNAR

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.